

**Metodinė diena Šiaulių m. bendrojo ugdymo mokyklų specialiesiems pedagogams**

**ĮTRAUKUSIS UGDYMAS(IS): PROFESINIS AUGIMAS IR INOVACIJOS SPECIALIOSIOS PEDAGOGINĖS PAGALBOS KONTEKSTE**

KVIETIMAS – PROGRAMA

Renginio data ir laikas - 2025 m. birželio 13 d. 12.00 val.

Renginio vieta – Vilniaus universiteto Šiaulių akademija (P. Višinskio g. 25, Šiauliai)

Renginio trukmė - 6 akad. val.

RENGINIO ANOTACIJA

Įtraukusis ugdymas – viena iš pagrindinių šiuolaikinės Lietuvos švietimo politikos krypčių, grindžiama visų mokinių lygių galimybių užtikrinimu ir mokyklos atvirumu įvairovei. Šiame kontekste specialiųjų pedagogų profesinis augimas, gebėjimas taikyti inovatyvius metodus ir glaudus bendradarbiavimas su ugdymo bendruomene tampa esminiu veiksniu siekiant kokybiškos įtraukties. Metodinės dienos renginys skirtas gilinti pedagogų profesines kompetencijas, skatinti inovatyvių ir interaktyvių ugdymo(si) formų taikymą bei stiprinti tarpusavio bendradarbiavimą ugdant mokinius, turinčius specialiųjų ugdymosi poreikių. Praktinės veiklos leis analizuoti metodikas, gerinančias ugdymo kokybę įtraukiojo ugdymo kontekste, aptarti skaitymo mokymo prevenciją bei įtraukumo principų diegimą mokyklose. Renginys skatins refleksiją, patirties mainus ir inovatyvių sprendimų paiešką kasdienei pedagoginei veiklai.

RENGINIO DALYVIAI

Šiaulių miesto bendrojo ugdymo mokyklų specialiųjų pedagogų metodinio būrelio nariai, Vilniaus universiteto Šiaulių akademijos Edukologijos instituto mokslininkai.

RENGINIO ORGANIZATORIAI

Šiaulių bendrojo ugdymo mokyklų specialiųjų pedagogų metodinio būrelio pirmininkė, Vilniaus universiteto Šiaulių akademijos Edukologijos instituto docentė, dr. Laima Tomėnienė

Šiaulių miesto savivaldybės Švietimo centro metodininkė Lolita Lukoševičienė

DARBOTVARKĖ

12.00 – 15.00 Vilniaus universiteto Šiaulių akademijos laboratorijų ir studentų aktyviam mokymuisi skirtų erdvių pristatymas, VU Šiaulių akademijos dėstytojų pranešimai

15.00 – 16.00 pranešimai, priemonių pristatymas

16.00 - 16.30 diskusija, refleksija

PRANEŠIMAI

**1. VU Šiaulių akademijos edukacinių ir** studentų aktyviam mokymuisi skirtų erdvių **pristatymas (Pranešėjai – Vilniaus universiteto Šiaulių akademijos dėstytojai: doc. dr. Laima Tomėnienė, doc. dr. Irena Kaffemanienė, doc. dr. Margarita Jurevičienė, lekt., dr. Simas Garbenis).**

**2. Specialiosios pedagogikos laboratorija: inovatyvūs ir interaktyvūs sprendimai mokinių, turinčių specialiųjų ugdymosi poreikių, ugdymui(si) (Pranešėjai – Vilniaus universiteto Šiaulių akademijos dėstytojai: doc. dr. Laima Tomėnienė, doc. dr. Irena Kaffemanienė, doc. dr. Margarita Jurevičienė, lekt., dr. Simas Garbenis).**

**3.** Logopedijos inovacijų laboratorija: pagalba vaikams, turintiems mokymosi sunkumų ir specifinių mokymosi sutrikimų **(Pranešėjai – Vilniaus universiteto Šiaulių akademijos dėstytojai: doc. dr. Laima Tomėnienė, doc. dr. Irena Kaffemanienė, doc. dr. Margarita Jurevičienė, lekt. Dalia Šukienė, lekt., dr. Simas Garbenis).**

**4.** Šiuolaikinio pedagogo augimas: studijų galimybės Vilniaus universiteto Šiaulių akademijoje **(Pranešėjai – Vilniaus universiteto Šiaulių akademijos dėstytojai: doc. dr. Laima Tomėnienė, doc. dr. Irena Kaffemanienė, doc. dr. Margarita Jurevičienė, lekt., dr. Simas Garbenis).**

**5.** Negalios etiketas. Kaip bendrauti su skirtingas negalias turinčiais žmonėmis? (Pranešėja – Jolanta Grublienė, Šiaulių ,,Romuvos“ gimnazijos specialioji pedagogė).

6. Skaitymo gebėjimų ugdymas. Išugdytas fonologinis suvokimas – sėkmingo mokymosi skaityti sąlyga (Pranešėja – Dalia Šukienė, Šiaulių Gytarių progimnazijos logopedė, specialioji pedagogė ekspertė).

7. Skaitmeninės technologijos kaip tiltas tarp gamtamokslinio ir matematinio ugdymo pradinių klasių ir priešmokyklinio amžiaus vaikams (Skaitmeninių mokymosi priemonių pristatymas, pranešėjos, metodinių priemonių ,,Taip mokytis įdomiau“ rengėjos – Laima Tomėnienė, Irena Kazymirkienė ir Kristina Juodeikienė, Šiaulių Dainų progimnazijos pedagogės ekspertės).

METODINĖS DIENOS ORGANIZAVIMO TVARKA

Metodinės dienos dalyviai registruojasi internetinėje svetainėje adresu <https://www.semiplius.lt/> Užsiregistravusiems po renginio bus išduoti Šiaulių švietimo kompetencijų centro kvalifikacijos tobulinimo elektroniniai pažymėjimai (Elektroninis pažymėjimas bus išduodamas tik susimokėjus už renginį).

Dalyvio mokestis – **2 Eur**

Mokėti galima tik pavedimu, gavėjas – Šiaulių švietimo kompetencijų centras.

**Fiziniai asmenys** (**iš asmeninių lėšų**) moka į AB banko „Swedbank“ sąskaitą Nr. LT73 7300 0100 8725 3055, banko kodas 73000.

**Biudžetinės įstaigos** moka po renginio gavusios sąskaitą faktūrą per SABIS (sąskaitų administravimo bendroji informacinė sistema).

Mokėjimo paskirtyje būtinai nurodykite dalyvio vardą, pavardę, renginio pavadinimą.

Mokėjimo paskirtyje būtinai nurodykite dalyvio vardą, pavardę, renginio datą ir pavadinimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_